Príloha č.3
Trendy v oblasti obnoviteľných zdrojov energie vo svete

Svetový summit o trvalo udržateľnom rozvoji

Johannesburg, Južná Afrika
26. august - 4. september 2002

	Johannesburská deklarácia o trvalo udržateľnom rozvoji
1.	My, zástupcovia národov sveta, zhromaždení na Svetovom summite o trvalo udržateľnom rozvoji v Johannesburgu, Južná Afrika, v dňoch 2.-4. septembra 2002, opätovne potvrdzujeme náš záväzok v súvislosti s trvalo udržateľným rozvojom.

33. Zaväzujeme sa k Johanesburskému implementačnému plánu i k urýchlenému dosiahnutiu časovo viazaných, sociálno-ekonomických a environmentálnych cieľov, ktoré sú v ňom zakotvené.

Implementačný plán
Odstránenie chudoby
8. Podniknúť spoločné kroky a zvýšiť úsilie o spoluprácu na všetkých úrovniach za účelom zabezpečenia prístupu k spoľahlivým a dostupným energetickým službám pre trvalo udržateľný rozvoj uľahčujúcim dosiahnutie miléniových cieľov rozvoja, vrátane cieľa znížiť do roku 2015 podiel obyvateľstva žijúceho v biede o polovicu, a ako prostriedok poskytovania ďalších významných služieb, ktoré zmierňujú chudobu, majúc na pamäti, že prístup k energii uľahčuje odstránenie chudoby. Tento proces by obsahoval opatrenia na všetkých úrovniach s cieľom:

a/ zlepšiť prístup k spoľahlivým, cenovo dostupným, ekonomicky realizovateľným a životné prostredie šetriacim energetickým službám a zdrojom, pričom sa zohľadnia národné špecifiká a okolnosti, a to pomocou najrôznejších prostriedkov, ako napr. posilnenie vidieckej elektrifikácie a decentralizácia energetických systémov, väčšie využívanie obnoviteľných zdrojov, čistejších kvapalných a plynných palív a zvyšovanie energetickej hospodárnosti, zintenzívnenie regionálnej a medzinárodnej spolupráce na podporu národného úsilia, vrátane vytvárania kapacít, finančnej a technologickej pomoci a inovačných mechanizmov financovania, vrátane mikro a mezo-úrovne, s ohľadom na špecifické faktory zabezpečenia prístupu chudobných obyvateľov

b/ zlepšiť prístup k moderným technológiám biomasy a palivovým zdrojom a zásobovaniu, a skomercializovať činnosti týkajúce sa biomasy, vrátane využívania poľnohospodárskych reziduí, v poľnohospodárskych oblastiach a na ďalších miestach, kde sú dané postupy udržateľné

c/podporovať udržateľný rozvoj biomasy, prípadne ďalších obnoviteľných energií a to zlepšovaním súčasných modelov ich využívania, ako napr. riadenie zdrojov, efektívnejšie využívanie palív a nových či dokonalejších výrobkov a technológií

d/ podporovať prechod na čistejšie využívanie kvapalných a plynných fosílnych palív tam, kde sú tieto postupy považované za šetrnejšie k životnému prostrediu, sociálne prijateľnejšie a nákladovo efektívnejšie

III. Zmena neudržateľných vzorov spotreby a výroby

19. Vyzvať vlády, ako aj príslušné regionálne a medzinárodné organizácie a ďalšie významné zainteresované strany, aby,  berúc do úvahy národné a regionálne špecifiká a okolnosti, realizovali odporúčania a závery Komisie pre trvalo udržateľný rozvoj, prijaté na jej deviatom zasadnutí, ktoré sa týkajú energie pre trvalo udržateľný rozvoj, vrátane doleuvedených otázok a možností, majúc pri tom na zreteli, že s ohľadom na rôznu mieru prispievania k degradácii životného prostredia majú štáty spoločnú, avšak zároveň rozlíšenú zodpovednosť. To by obsahovalo akcie na všetkých úrovniach s cieľom:

a/ podniknúť ďalšie kroky na zmobilizovanie finančných zdrojov, transfer technológií, vytvorenie kapacít a šírenie technológií šetriacich životné prostredie, v zmysle odporúčaní a záverov Komisie pre trvalo udržateľný rozvoj, zaradených v časti A, odstavec 3 a v časti D, odstavec 30, a v zmysle jej rozhodnutia 9/1 o energii pre trvalo udržateľný rozvoj

c/ vyvinúť a rozšíriť technológie pre alternatívne druhy energie, s cieľom získať väčší podiel kombinácie energie z obnoviteľných zdrojov, vrátane čistejších technológií využívajúcich fosílne palivá

d/ podľa možnosti spojiť väčšie využívanie obnoviteľných zdrojov energie, účinnejšie využívanie energie, vyššiu závislosť na moderných energetických technológiách, vrátane moderných a čistejších technológií, ktoré využívajú fosílne palivá,  a udržateľné využívanie tradičných energetických zdrojov tak, aby sa v dlhodobom horizonte mohla uspokojiť rastúca potreba energetických služieb a dosiahol sa  trvalo udržateľný rozvoj

e/ diverzifikovať zásobovanie energiou prostredníctvom účinnejších, ekonomicky dostupných a nákladovo efektívnych technológií, vrátane technológií využívajúcich fosílne palivá a obnoviteľné energie, vrátane vodnej energie, a ich transfer do rozvojových krajín na základe dohodnutých licenčných podmienok. Uvedomujúc si  naliehavosť situácie, podstatne zvýšiť celosvetový podiel obnoviteľných energetických zdrojov s cieľom zvýšiť ich podiel na celkovom zásobovaní energiou, pričom by sa uznávali úlohy národných a dobrovoľných regionálnych cieľov, ako aj iniciatívy tam, kde existujú, a zabezpečiť, že energetické politiky podporujú úsilie rozvojových krajín o odstránenie chudoby, a pravidelne hodnotiť dostupné údaje o pokroku dosiahnutom v tejto oblasti

g/ vybudovať a využívať pôvodné energetické zdroje a infraštruktúry na najrôznejšie miestne spôsoby využitia a podporovať účasť vidieckeho obyvateľstva na vývoji a využití technológií s obnoviteľnou energiou tak, aby sa pokryla ich denná energetická potreba formou jednoduchých lokálnych riešení

i/  urýchliť vypracovanie, šírenie a využívanie ekonomicky dostupných a čistejších technológií s vysokou energetickou účinnosťou a úspornosťou, ako aj prenos takých technológií, najmä do rozvojových krajín za výhodných podmienok, vrátane licenčných a preferenčných podmienok, v zmysle vzájomnej dohody

j/ odporúčať, aby medzinárodné finančné inštitúcie a iné agentúry svojou politikou podporovali rozvojové štáty a krajiny s tranzitnou ekonomikou v ich úsilí vypracovať politické a regulačné rámce, ktoré by zahŕňali obnoviteľnú energiu, energetickú účinnosť moderné energetické technológie, vrátane progresívnych a čistejších technológií využívajúcich fosílne palivá, a centralizované, rozptýlené I decentralizované energetické systémy

k/ podporovať intenzívnejší výskum a vývoj v oblasti rôznych energetických technológií, vrátane obnoviteľnej energie, energetickej účinnosti a moderných energetických technológií, ako aj vyspelých a čistejších technológií využívajúcich fosílne palivá, a to  na úrovni národnej, ako aj cestou medzinárodnej spolupráce, posilňovať národné a regionálne výskumné a vývojové inštitúcie/strediská na výrobu spoľahlivej, cenovo prístupnej, ekonomicky realizovateľnej, sociálne prijateľnej a z hľadiska životného prostredia šetriacej energie pre trvalo udržateľný rozvoj

l/ podporovať výstavbu informačných sietí medzi najlepšími strediskami, ktoré sa zaoberajú energiou pre trvalo udržateľný rozvoj, vrátane regionálnych sietí, cestou prepojenia príslušných stredísk skúmajúcich energetické technológie pre trvalo udržateľný rozvoj, ktoré by mohli podporiť a posilniť snahy o vytváranie kapacít a transfer technológií, hlavne v rozvojových krajinách, a mohli by slúžiť aj ako clearingové informačné centrá

m/ podporovať vzdelávanie v oblasti poskytovania informácií o dostupných energetických zdrojoch a technológiách mužom a ženám

n/ využívať finančné nástroje a mechanizmy, najmä v rámci Globálneho fondu pre životné prostredie GEF a jeho mandátu, na poskytovanie finančných zdrojov rozvojovým krajinám, hlavne tým najmenej vyspelým, a malým ostrovným rozvojovým štátom, aby sa pokryla ich potreba kapacít pokiaľ ide o školenie, technické know-how a posilnenie národných inštitúcií vo sfére spoľahlivej, cenovo prístupnej, ekonomicky realizovateľnej, sociálne prijateľnej a z hľadiska životného prostredia šetriacej energie, vrátane podpory energetickej účinnosti a úspornosti, obnoviteľnej energie a moderných energetických technológií, zahŕňajúcich aj progresívne a čistejšie technológie, ktoré využívajú fosílne palivá

o/ podporovať úsilie o zlepšenie fungovania, transparentnosti a informovanosti o energetických trhoch vzhľadom na ponuku a dopyt, s cieľom dosiahnuť väčšiu stabilitu a predvídateľnosť a zabezpečiť prístup spotrebiteľov k spoľahlivým, cenovo prístupným, ekonomicky realizovateľným, sociálne prijateľným a k životnému prostrediu šetriacim energetickým službám

r/ vlády sú vyzvané, aby zlepšili fungovanie národných energetických trhov tak, aby tieto podporovali trvalo udržateľný rozvoj, prekonali trhové prekážky a zlepšili dostupnosť, berúc do úvahy skutočnosť, že o takejto politike musí  rozhodnúť každá krajina sama a že je potrebné zvážiť jej konkrétne charakteristiky, schopnosti a úroveň rozvoja, a to v súlade s národnými stratégiami udržateľného rozvoja ak sú tieto vypracované

s/ posilniť národné a regionálne energetické inštitúcie alebo úpravy na zvýšenie regionálnej či medzinárodnej spolupráce v oblasti energie pre trvalo udržateľný rozvoj, predovšetkým pomôcť rozvojovým krajinám v  ich snahách poskytovať spoľahlivé, cenovo prístupné, ekonomicky realizovateľné, sociálne prijateľné a k životnému prostrediu šetriace energetické služby všetkým skupinám populácie

t/ naliehavo žiadame krajiny, aby vypracovali a prijali opatrenia v rámci deviateho zasadnutia Komisie pre trvalo udržateľný rozvoj, vrátane opatrení prostredníctvom verejno-súkromných partnerstiev, berúc do úvahy rôzne okolnosti v jednotlivých krajinách, na základe skúseností, ktoré získali vlády, medzinárodné inštitúcie a ďalšie zainteresované strany vrátane obchodu a priemyslu, v oblasti prístupu k energii, vrátane obnoviteľnej energie a energetickej účinnosti, ako aj moderných energetických technológií, vrátane vyspelých a čistejších technológií využívajúcich fosílne palivá

u/ podporovať spoluprácu medzi medzinárodnými a regionálnymi inštitúciami a orgánmi, ktoré majú do činenia s rôznymi aspektami energie pre trvalo udržateľný rozvoj v rámci súčasných mandátov, s prihliadnutím na odstavec 46 h Akčného programu ďalšej realizácie Agendy 21, ktorý  podporuje regionálnu či národnú činnosť na podporu vzdelávania a tvorby kapacít v súvislosti s energiou pre trvalo udržateľný rozvoj

v/ posilňovať a v prípade potreby uľahčovať vznik plánov regionálnej spolupráce na podporu cezhraničného obchodu s energiou, vrátane prepojenia elektrických sietí a ropovodov a plynovodov pre zemný plyn

w/ posilňovať a podľa potreby uľahčovať vytvorenie fóra na dialóg medzi regionálnymi, národnými a medzinárodnými výrobcami a spotrebiteľmi energie.	
COP-8 New Dillí 1.11.2002 

Dillíjská ministerská deklarácia o zmene klímy a trvalo udržateľnom rozvoji 	Ministri a ostatní vedúci delegácií zúčastnení na ôsmom zasadnutí Konferencie strán UNFCCC,

Rozhodujúc že, na základe odpovedať na výzvy, ktorým čelíme teraz a budeme aj v budúcnosti, zmena klímy a jej nepriaznivé efekty by mali byť určené, pokiaľ sa dotýkajú požiadaviek trvalo udržateľného rozvoja. Preto voláme po nasledovnom:

(h)Medzinárodná spolupráca by mala byť podporovaná v rozvoji a šírení inovatívnych technológií týkajúcich sa kľúčových sektorov rozvoja, najmä energie a ako aj z pohľadu investícii, vrátene zapojenia súkromného sektora a trhovo orientovaných prístupov a podporných verejných politík. 
(j)Prístup by mal byť zlepšený k spoľahlivým, dostupným, ekonomicky schopným, sociálne akceptovateľným a environmentálne vhodným energetickým službám a zdrojom, pri vzatí do úvahy národné špecifiká a pomery, v rozličnom ponímaní.
(k) Sú potrebné akcie na diverzifikáciu dodávok energie rozvojom pokrokových, čistých, viac účinných, dostupných afinančne efektívnych energetických technológií, vrátane technológií pre fosílne palivá a technológie obnoviteľných zdrojov energie, vrátane vodnej energie, a ich transfer rozvojovým krajinám za ustupujúcich podmienok na základe vzájomných dohôd.
(l) Akcie sú potrebné na všetkých úrovniach, s pocitom naliehavosti, na podstatné zvýšenie globálneho podielu obnoviteľných zdrojov energie s cieľom zvýšenia ich podielu na celkovej dodávke energie, rozpoznajúc rolu národných a dobrovoľných regionálnych cieľov ako aj iniciatív, ktoré tam existujú, a zabezpečiť, že energetické politiky podporujú snahu rozvojových krajín na vyhladenie  chudoby. 
	
Európska Rada ministrov energetiky - 25.11.2002 Brusel	Trvalo udržateľný rozvoj - nasledovanie Johannesburgského summitu
"Rada,
1. SI JE VEDOMÁ záverov "Svetového Summitu o trvalo udržateľnom rozvoji (WSSD): Hodnotenie, priority a nasledovanie" z 30. Septembra 2002,
2. PRIPOMÍNA že Rada energetiky v množstve podnetov už adresovala podporu energetickej efektívnosti a obnoviteľnej energie, a bude pokračovať v presnom nasledovaní rozvoja, 
3. BERIE DO ÚVAHY, že zmena neudržateľných spôsobov výroby a spotreby, ako napr. v energetickom sektore môže si vyžiadať ďalšie opatrenia,   
5. PRIPOMÍNA závery rady z decembra 2000 ku Akčnému plánu Spoločenstva na zvýšenie energetickej efektívnosti; z Decembra 1999 Stratégiu na integráciu environmentálnych aspektov a trvaloudržateľného rozvoja do energetickej politiky a z Mája 2001 Rezolúciu o tejto stratégii, ktorá rozpoznáva podporu energetickej efektívnosti a obnoviteľných zdrojov energie ako dôležité priority. 
7. POZNAMENÁVA, že politické dokumenty článku 5 a 6 obsahuje opatrenia a nástroje, niektoré  nich už boli alebo budú čoskoro prijaté, ktoré prispievajú k dosiahnutiu záväzkov WSSD, 
8. VYZDVIHUJE v tomto ohľade nasledovné nástroje:
- smernica 2001/77/EC Európskeho parlamentu a Rady o podpore elektriny vyrobenej z obnoviteľných zdrojov energie vo vnútornom trhu s elektrinou; 
- (čoskoro bude formálne prijatá) Smernica o energetickej efektívnosti v budovách;
- návrh viacročného programu pre oblasť energetiky „Inteligentná energia pre Európu“ (2003-2006), ktorý tiež obsahuje aspekty nasledovania spolupráce v rámci podprogramu COOPENER; 
- návrh Smernice na podporu biopalív v doprave; 
- návrh Smernice na podporu kogenerácie založenej na využívaní potreby tepla na vnútornom trhu s energiou (KGJ); 
9. PRIPOMÍNA, že už zmienená smernica 2001/77/EC určuje cieľ, ktorý je pre EÚ ako celok spomenutý v Bielej knihe obnoviteľných zdrojov energie a má sa dosiahnuť v roku 2010. Tento globálny indikatívny cieľ je 12% celkovej spotreby energie z obnoviteľných zdrojov energie a 22% z celkovej spotreby elektrickej energie.
10. PRIPOMÍNA, že Členské štáty majú podávať správy o národných indikatívnych cieľoch, ktoré majú stanovené v smernici 2001/77/EC.
16. PODČIARKUJE v tomto ohľade dôležitosť nasledovných súčastí energetickej politiky:
– transfer energetickej technológie kompatibilnej s trvalo udržateľným rozvojom; 
– zvýšenie energetickej efektívnosti;
– obnoviteľné zdroje energie; 
– inovatívne finančné programy; 
– regionálna energetická spolupráca;